EVROPSKA KOMISIJA Bruselj, 28.11.2022 COM(2022) 653 final 2022/0389(NLE) Predlog SKLEP SVETA o stališču, ki se v imenu Evropske unije zastopa v Odboru za trgovino in trajnostni razvoj, ustanovljenem s Sporazumom o gospodarskem partnerstvu med Evropsko unijo in Japonsko, v zvezi s sprejetjem seznama strokovnjakov in poslovnika skupine strokovnjakov, ki se skliče za preučitev zadeve v zvezi z razlago ali uporabo ustreznih členov poglavja 16



OBRAZLOŽITVENI MEMORANDUM 1.Predmet urejanja predloga Ta predlog se nanaša na sklep o določitvi stališč, ki naj se v imenu Unije zastopajo v Odboru za trgovino in trajnostni razvoj, ustanovljenem na podlagi člena 22.3 Sporazuma o gospodarskem partnerstvu med Evropsko unijo in Japonsko, v zvezi s predvidenim sprejetjem (a)seznama posameznikov, ki so pripravljeni in sposobni delovati kot strokovnjaki za skupino, ki se skliče za preučitev zadeve v zvezi z razlago ali uporabo ustreznih členov poglavja 16 (Trgovina in trajnostni razvoj) Sporazuma o gospodarskem partnerstvu med EU in Japonsko, (b)in poslovnika skupine strokovnjakov. 2.Ozadje predloga 2.1.Sporazum o gospodarskem partnerstvu med Evropsko unijo in Japonsko Cilj Sporazuma o gospodarskem partnerstvu med Evropsko unijo in Japonsko (v nadaljnjem besedilu: Sporazum) so liberalizacija in olajšanje trgovine in naložb, spodbujanje tesnejših gospodarskih odnosov med pogodbenicama ter spodbujanje razvoja mednarodne trgovine na način, ki prispeva k trajnostnemu razvoju. Svet Evropske unije je Sporazum sklenil 20. decembra 2018, potem ko ga je Evropski parlament ratificiral 12. decembra 2018. Sporazum je začel veljati 1. februarja 2019. 2.2.Odbor za trgovino in trajnostni razvoj Člen 22.3(1) Sporazuma ustanavlja specializirane odbore, vključno z Odborom za trgovino in trajnostni razvoj, ki jih sestavljajo predstavniki obeh pogodbenic. Vsi sklepi in priporočila specializiranega odbora se sprejmejo soglasno bodisi v osebni navzočnosti na sestanku bodisi pisno (člen 22.3(3)(f)). 2.3.Predvidena akta Odbora za trgovino in trajnostni razvoj V skladu z odstavkom 4(d) člena 16.18 Odbor za trgovino in trajnostni razvoj sestavi seznam najmanj desetih posameznikov, ki so pripravljeni in sposobni delovati kot strokovnjaki za skupino, ki se skliče za preučitev zadeve v zvezi z razlago ali uporabo ustreznih členov poglavja 16 (Trgovina in trajnostni razvoj) Sporazuma o gospodarskem partnerstvu med EU in Japonsko. Seznam je sestavljen iz treh podseznamov: podseznama za vsako pogodbenico in podseznama posameznikov, ki niso državljani nobene od pogodbenic in ki opravljajo nalogo predsednika sveta. Pogodbenici sta pripravili osnutek seznama dvanajstih posameznikov, ki so pripravljeni in sposobni delovati kot strokovnjaki. Seznam izpolnjuje zahteve iz odstavka 4(d) člena 16.18 Sporazuma, da morajo biti na vsakem podseznamu vsaj trije posamezniki. Podseznam za EU vključuje štiri posameznike, podseznam za Japonsko štiri posameznike, podseznam skupaj dogovorjenih predsednikov pa prav tako vključuje štiri posameznike. Poleg tega Odbor za trgovino in trajnostni razvoj v skladu z odstavkom 2 člena 16.18 sprejme poslovnik skupine strokovnjakov. Pogodbenici sta pripravili osnutek poslovnika. 3.Stališče, ki se zastopa v imenu Unije

Cilj stališča, ki se zastopa v imenu Unije, bi moralo biti sprejetje seznama strokovnjakov in poslovnika. Stališče bi moralo temeljiti na osnutku sklepa Odbora za trgovino in trajnostni razvoj. 4.Pravna podlaga 4.1.Postopkovna pravna podlaga 4.1.1.Načela Člen 218(9) Pogodbe o delovanju Evropske unije (v nadaljnjem besedilu: PDEU) ureja sklepe o določitvi „stališč, ki naj se v imenu Unije zastopajo v organu, ustanovljenem s sporazumom, kadar ta organ sprejema akte s pravnim učinkom, razen aktov o spremembah ali dopolnitvah institucionalnega okvira sporazuma“. Pojem „akti s pravnim učinkom“ vključuje tudi akte, ki imajo pravni učinek zaradi pravil mednarodnega prava, ki veljajo za zadevni organ. Vključuje tudi instrumente, ki nimajo zavezujočega učinka v mednarodnem pravu, a lahko „odločilno vpliva[jo] na vsebino ureditve, ki jo [sprejme] zakonodajalec Unije“. 4.1.2.Uporaba v obravnavanem primeru Odbor za trgovino in trajnostni razvoj je organ, ustanovljen s sporazumom, in sicer s Sporazumom o gospodarskem partnerstvu med Evropsko unijo in Japonsko. Akt, ki naj bi ga Odbor za trgovino in trajnostni razvoj sprejel, je akt s pravnim učinkom. Predvideni akt bo v skladu s členoma 16.8 in 22.3 Sporazuma zavezujoč v mednarodnem pravu. Predvideni akt ne dopolnjuje ali spreminja institucionalnega okvira Sporazuma. Postopkovna pravna podlaga za predlagani sklep je zato člen 218(9) PDEU. 4.2.Materialna pravna podlaga 4.2.1.Načela Materialna pravna podlaga za sklep po členu 218(9) PDEU je odvisna predvsem od cilja in vsebine predvidenega akta, glede katerega naj bi se v imenu Unije zastopalo stališče. Če ima predvideni akt dva cilja ali elementa in je eden od teh ciljev ali elementov glavni, drugi pa postranski, mora sklep po členu 218(9) PDEU temeljiti na samo eni materialni pravni podlagi, in sicer na tisti, ki se zahteva za glavni ali prevladujoči cilj ali element. 4.2.2.Uporaba v obravnavanem primeru Glavni cilj in vsebina predvidenega akta se nanašata na skupno trgovinsko politiko. Materialna pravna podlaga za predlagani sklep je zato člen 207 PDEU. 4.3.Zaključek Pravna podlaga predlaganega sklepa bi moral biti člen 207 PDEU v povezavi s členom 218(9) PDEU. 2022/0389 (NLE)